अब तक राजीव मन ही मन एक ठोस निर्णय ले चुका था। उसने वृद्दाश्र्म के अधिकारियों से बात करके ठाकुर साब की जिम्मेदारी ले कर उन्हें अपने साथ घर ले जाने की बात की क्योंकि अब वह उन्हें इस हालत में अकेला नहीं छोड़ सकता था। हालाँकि ये आश्रम के नियमों के विरुद्ध था कि किसी भी व्यक्ति को बिना खून के रिश्ते के यूँ ही किसी के भी साथ भेज दिया जाये मगर राजीव के प्रशासनिक रुतबे और उसकी भावनाओं को देखते हुए आश्रम समिति ने ठाकुर साब की जिम्मेदारी राजीव को सौंप दी।